Ekso
Store norske leksikon,Geografi,Norges geografi,Vestland,Vaksdal
Ekso er en elv i Vaksdal kommune, Vestland fylke, som renner gjennom Eksingedalen. Den kalles også Eksingedalselva, den øvre delen Grøndalselvi og den nederste Storelvi.
Ekso har sitt utspring i grensetraktene mot Modalen og Vik. Den var tidligere en typisk flomelv, men vannføringen er minsket ved overføringer til Evanger kraftverk (i Voss) og Myster kraftverk (i Vaksdal) slik at de årvisse skadeflommer er under kontroll. Grøndalsvatnet (782–749 meter over havet) øverst i Eksingedalen er reguleringsmagasin for Evanger kraftverk. Kart  Les mer i Store norske leksikon Vaksdal Vestland Norges geografi